b'\n_START_ARTICLE_\nAmmusveitsi\n_START_PARAGRAPH_\nAmmusveitsi on veitsi tai tikari, johon on lis\xc3\xa4tty on jonkinlainen ampumisominaisuus. Jotkin ammusveitset ampuvat oman ter\xc3\xa4ns\xc3\xa4, jolloin kyseess\xc3\xa4 on ns. mekaaninen heittoveitsi, toiset taas erillisi\xc3\xa4 luoteja patruunoista. Ter\xc3\xa4n ampuminen tapahtuu veitsen kahvaan viritetyn voimakkaan kierrejousen avulla. Luoteja ampuvissa malleissa kahvan sis\xc3\xa4\xc3\xa4n ladataan patruuna tai patruunoita. Sek\xc3\xa4 luotien ett\xc3\xa4 ter\xc3\xa4n tehokas kantomatka on hyvin lyhyt ja tarkkuus huono. _NEWLINE_Erilaisia ammusveitsi\xc3\xa4 on valmistettu yksitt\xc3\xa4iskappaleina jo satoja vuosia ja teollisestikin muun muassa Yhdysvalloissa ja Ven\xc3\xa4j\xc3\xa4ll\xc3\xa4 useaan otteeseen, mutta niist\xc3\xa4 ei ole koskaan tullut suosittuja itsepuolustus- eik\xc3\xa4 ammattilaisk\xc3\xa4yt\xc3\xb6ss\xc3\xa4, vaan l\xc3\xa4hinn\xc3\xa4 erikoisuuksia aseker\xc3\xa4ilij\xc3\xb6iden kokoelmiin. Ammusveitsi on ampuma-aseeksi liian tehoton ja ep\xc3\xa4tarkka, veitsen tai tikarin teht\xc3\xa4v\xc3\xa4t taas hoitaa tavallinen ter\xc3\xa4ase paremmin._NEWLINE_Suomessa ruutipatruunoita ampuvat ammuspuukot luokitellaan erityisen vaarallisiksi ampuma-aseiksi, joihin voidaan my\xc3\xb6nt\xc3\xa4\xc3\xa4 lupa vain \xe2\x80\x9derityisest\xc3\xa4 syyst\xc3\xa4\xe2\x80\x9d.'